**Farið yfir stöðu varðandi einföldun regluverks að kjörtímabilinu hálfnuðu**

Ríkisstjórnin ræddi á fundi sínum í dag stöðu mála varðandi einföldun regluverks. Samkvæmt stefnuyfirlýsingu er einfaldara regluverk fyrir atvinnulífið eitt af forgangsmálum ríkisstjórnarinnar. Þess má geta að á málþingi [http://www.forsaetisraduneyti.is/verkefni/lagasamraeming/vidburdir/einfalt-og-vandad-regluverk-hvernig-ma-tryggja-arangur-til-lengri-tima] sem forsætisráðuneytið heldur með OECD fimmtudaginn 18. júní verður rætt um hvernig tryggja megi árangur af slíkri viðleitni til lengri tíma.

Hér á eftir fer yfirlit yfir það sem áunnist hefur fyrstu tvö ár kjörtímabilsins, sbr. aðgerðaáætlun (http://www.forsaetisraduneyti.is/verkefni/vondud-lagasetning/adgerdaaaetlun-um-einfaldara-regluverk) ríkisstjórnarinnar um einfaldara og skilvirkara regluverk fyrir atvinnulífið:

* Kerfisbundið er athygli ríkisstjórnarinnar vakin á því ef stjórnarfrumvörp hafa að geyma íþyngjandi ákvæði fyrir atvinnulífið. Þetta er gert með umsögn skrifstofu löggjafarmála um stjórnarfrumvörp sem lögð er fram í ríkisstjórn samhliða frumvarpi.
* Sérstakt átak hefur verið gert varðandi einföldun regluverks á tilteknum málefnasviðum, d. ferðaþjónusta, sbr. frumvarp iðnaðar- og viðskiptaráðherra á yfirstandandi þingi (http://www.atvinnuvegaraduneyti.is/idnadar-og-vidskiptamal/frettir/nr/8566), skattamál (http://www.fjarmalaraduneyti.is/frettir/nr/19064), fiskeldismál og orkumál þar sem einföldunarvinna er farin af stað.
* Þá setti hagræðingarhópur ríkisstjórnarinnar fram tillögur um einföldun regluverks á ýmsum sviðum (http://www.forsaetisraduneyti.is/frettir/nr/7777) sem unnið hefur verið að í ráðuneytunum. Má þar nefna að frá og með 1. janúar 2015 tekur ríkið eingöngu við reikningum á rafrænu formi.
* Í undirbúningi er á vegum Þjóðskrár Íslands ein rafræn gátt fyrir samskipti fyrirtækja við opinbera aðila varðandi til dæmis leyfisveitingar og tilkynningar. Samhliða er unnið að því að umbreyta leyfisveitingum í tilkynningarskyldu þar sem við á.
* Gefin hefur verið út handbók um einföldun regluverks og yfirlit yfir starf ráðgjafarnefndar um opinberar eftirlitsreglur (http://www.forsaetisraduneyti.is/frettir/nr/8165).
* Tekið hefur verið saman stöðumat um samráð við lagasetningu og voru næstu skref afgreidd á fundi ríkisstjórnar í dag (hlekkur).
* Mótuð hafa verið viðmið um starfshætti eftirlitsstofnana (http://www.forsaetisraduneyti.is/frettir/nr/8325).
* Sett hefur verið á fót stefnuráð innan Stjórnarráðs Íslands sem gætir að vönduðum vinnubrögðum við opinbera stefnumótun (http://www.forsaetisraduneyti.is/frettir/nr/8324).
* Skipulögð hafa verið tvö málþing hér á landi um einföldun regluverks í samstarfi við OECD (2. september 2013 (http://www.forsaetisraduneyti.is/verkefni/lagasamraeming/vidburdir/nr/7682) og 18. júní 2015 (http://www.forsaetisraduneyti.is/verkefni/lagasamraeming/vidburdir/einfalt-og-vandad-regluverk-hvernig-ma-tryggja-arangur-til-lengri-tima)).

Áherslur næstu 6 mánuði:

* Tekin verður saman skýrsla um þróun reglubyrði atvinnulífsins 2013-2015.
* Reglur um starfshætti ríkisstjórnar verða endurskoðaðar þannig að frumvörp og reglugerðir sem hafa umtalsverð áhrif á atvinnulífið komi til umsagnar ráðgjafarnefndar um opinberar eftirlitsreglur.
* Sett verður á fót samstarfsnefnd um starfshætti eftirlitsstofnana með fulltrúum atvinnulífsins í samræmi við nýgerða kjarasamninga (<http://www.forsaetisraduneyti.is/frettir/adgerdir-rikisstjornarinnar-til-ad-greida-fyrir-gerd-kjarasamninga-a-almennum-vinnumarkadi>). Nefndin mun hafa það hlutverk að semja tillögur til breytinga á löggjöf sem miði að sameiningu eftirlitsstofnana, endurskoðun leyfisveitinga og eftirlits með atvinnurekstri.
* Byggingarreglugerð verður endurskoðuð (http://www.forsaetisraduneyti.is/frettir/adgerdir-rikisstjornarinnar-til-ad-greida-fyrir-gerd-kjarasamninga-a-almennum-vinnumarkadi).
* Sett verður á fót ein [samráðsgátt](http://www.innanrikisraduneyti.is/frettir/nr/29302) fyrir ráðuneyti og opinbera aðila þar sem kynnt verða stefnumarkandi skjöl, drög að frumvörpum og reglugerðum og kallað eftir ábendingum um einföldun regluverks
* Settur verður á fót fastur samráðsvettvangur ráðuneyta um einföldun regluverks og önnur löggjafarmálefni.
* Handbók um undirbúning og frágang lagafrumvarpa (http://www.forsaetisraduneyti.is/verkefni/lagasamraeming/um-undirbuning-og-fragang-lagafrumvarpa/) verður gefin út í endurskoðaðri mynd þar sem einnig verður fjallað um gerð stjórnvaldsfyrirmæla.